google/wiki40b huggingface dataset:
EM i curling 2008

EM i curling 2008 for herrer og kvinner er det 34. EM i curling som arrangeres. Mesterskapet blir arrangert av European Curling Federation, og avviklet i arenaen Swedbank Arena i Örnsköldsvik, Sverige i perioden 6. – 13. desember 2008.
For både kvinner og menn er mesterskapet delt opp i en A- og en B-turnering. I A-turneringen spiller 10 lag om EM-tittelen. De lagene som kommer på 9. og 10.-plass i A-turneringen må spille i B-turneringen i neste EM. Tilsvarende rykker de 2 beste B-lagene opp i A-EM. 
I tillegg spilles det om kvalifisering til VM for damer og herrer i 2009. De syv beste lagene kvalifiseres, mens laget som kommer på 8.-plass spiller mot vinneren av B-EM om den åttende VM-plassen.
Ovenfra-ned-parser

En ovenfra-ned-parser er innen informatikk en parsingstrategi hvor man begynner på det øverste nivå av parsertreet og arbeider seg nedover ved å bruke omskrivningsregler i henhold til en formell grammatikk. LL-parsere er en type parsere som bruker en ovenfra-ned-parserstrategi.
Ovenfra-ned-parsing er en strategi hvor man analyserer et ukjente dataforhold ved å dra frem strukturene for et generelt parsingtre og deretter betrakter hvorvidt den kjente fundamentale struktur er kompatibel med hypotesen. Dette inntreffer i analysen av både naturlige språk og programmeringsspråk.
Ovenfra-ned-parsing er et forsøk på å finne derivasjonen til venstre av en innmatningstrøm ved å søke i parsertrær og bruke en ovenfra-ned-utvidelse av en gitt formell grammatikk. Innebærende valg blir brukt for å håndtere tvetydigheter ved å utvide alle alternative høyrehånds-sider av grammatiske regler.
Talisman

En talisman er en gjenstand som er antatt å inneholde bestemte magiske eller sakramentale egenskaper som vil gi god lykke for eieren eller gi beskyttelse mot ondskap eller skade.
Svangerskapsforgiftning

Diagnose

Svangerskapsforgiftning er diagnostisert når en gravid kvinne utvikler høyt blodtrykk (to separate målinger med mer enn fire timers mellomrom på 145/95 eller mer) og 300 mg protein eller mer i urin målt over 24 timer. En forhøyelse av blodtrykk på 15 systolisk eller 15 diastolisk, uten å treffe den absolutte kriterien på 145/95 er fortsatt ansett som viktig å notere seg, men ikke lenger nok til å stille diagnose. Hevelser eller ødem (især i ansikt eller hender) var tidligere ansett som et viktig tegn for diagnostiseringen av svangerskapsforgiftning, men i moderne legevitenskap er det bare høyt blodtrykk eller store mengder protein i urinen som er nødvendig for en diagnose. Store hevelser i hender, føtter eller ansikt, som forandrer form når den blir trykket på, bør likevel rapporteres til lege eller helsesøster.
Svangerskapsforgiftning kan utvikle seg til graviditetskramper, karakterisert av anfall. Dette forekommer svært sjeldent.
Selv om graviditetskramper er potensielt dødelige er svangerskapsforgiftning ofte asymptomatisk og diagnosen blir stilt på bakgrunn av medisinske undersøkelser. Sterke magesmerter som reflekterer økede leverenzymnivåer og er typisk for HELLP-syndromet blir ofte feiltolket som halsbrann, som er veldig vanlig under en graviditet. Forskjellen er at denne ikke kjennes "brennende", beveger seg ikke opp mot halsen, og gir seg ikke ved inntak av syredempende medikamenter. Denne tilstanden er veldig alvorlig.

Beskrivelse

Svangerskapsforgiftning er en komplikasjon under svangerskapet som går ut på at den gravide kvinnen utvikler høyt blodtrykk, utskiller proteiner (eggehvite) i urinen og/eller kvinnen får hevelse/væskeopphopning i kroppen, hovedsakelig i ben, hender og ansikt. I alvorligere tilfeller får en hodepine, kvalme, og smerter øverst i magen. En slik forgiftning kan være farlig både for moren og fosteret. Forgiftningen forårsaker at fosteret slutter å vokse fordi det får for lite næring gjennom morkaken. Det eksisterer ingen behandling for svangerskapforgiftning, og forebygging er ikke mulig. Blir diagnosen stilt, følges mor og barn nøye. Alvorlige tilfeller krever innleggelse på sykehus samt eventuelt blodtrykksbehandling. Ved meget alvorlige tilfeller blir fødselen fremskyndet.
I Norge forekommer svangerskapsforgiftning i cirka 5% av alle svangerskap. På verdensbasis tar hvert år svangerskapsforgiftning livet av cirka 40 000 gravide mødre. Kvinner som var undernærte da de ble født har større sjanse for å utvikle svangerskapsforgiftning under sitt første svangerskap.
Gjennom å koble data fra medisinske fødselsregistre og Norsk Nefrologiregister har forskerne undersøkt sammenlagt 570 000 fødsler i årene 1967–1991. Kvinnene er i gjennomsnitt fulgt i sytten år etter første fødsel.
Undersøkelsen viser at etter svangerskapforgiftning i første svangerskap er risikoen mer enn fire ganger høyere for nyresvikt enn for kvinner som ikke hadde dette.
Svangerskapsforgiftning i to svangerskap forårsaker mer enn seks ganger høyere risiko for nyresvikt senere i livet.
Vår mann i Kirkenes

Vår mann i Kirkenes er en norsk dokumentarfilm fra 2010, regissert av Åse Svenheim Drivenes og produsert av Sant & Usant v/ Tone Grøttjord. Filmen handler om journalisten Hallgeir Henriksens siste år i lokalavisen Finnmarken, og som etter sterk kritikk fra en av avisas mest trofaste lesere innser at avisa ikke lenger er hva den engang var. Når hans nye og ferske kollega blir satt til å dekke årets begivenhet innser Hallgeir at hans dager i lokalavisa er talte.
Filmen hadde premiere på Tromsø Internasjonale Filmfestival i 2010.
Rødhattene

Rothattene er et tilnavn for tilhengerne av nyingma-, sakya- eller kagyü-tradisjonene innen den tibetanske buddhisme.
Noen anser derimot bare den eldste av disse retningene, nyingmaene, som de rette rødhattene.
Tilhengerne av den fjerde og dominerende retningen gelug, kalles gjerne gulhattene.
Phloeostichidae

Utseende

Små til middelsstore (2,5 -15 mm), avlange, mørke, lett glinsende biller. Hode, brystskjold og dekkvinger er tydelig skilt av innskjæringer. Ikke tydelig hårete, oversiden har kraftig mikroskulptur. Slekten Hymaea har grove, oppstående børster som sitter festet på små knøler. Hodet er stort og bredt med små, runde utstående fasettøyne. Antennene er omtrent så lange som hode og brystskjold til sammen (Phloeoestichus, Hymaea, Bunyastichus) eller nesten så lange som hele kroppen (Rhopalobrachium), 11-leddete, det innerste leddet er pæreformet, det tre ytterste danner en svakt antydet kølle hos slekten Phloeostichus. Brystskjoldet (pronotum) er litt bredere enn langt, omtrent firkantet sett ovenfra, med noen dype groper nær midten. Sidekanten er tydelig avsatt med flere utadrettede, kraftige tenner eller knøler. Dekkvingene er parallellsidige, betydelig bredere enn brystskjoldet, med tydelige skuldre. De har tydelige, grove lengdepunktrekker. Beina er middels lange og tynne (ganske lange hos Rhopalobrachium), særlig føttene er slanke. Larvene er ikke tilstrekkelig beskrevet.

Levevis

Lite er kjent om biologien til disse billene. Den europeiske arten, Phloeostichus denticollis, antas å leve under løs bark på døde trær, larvene har blitt funnet under barken på lønn. Den australske arten Hymaea succinifera har blitt klekket i ganske store mengder fra råtnende trestokker på Tasmania. Sannsynligvis finnes alle artene under barken på døde trær, i alle fall én art har blitt funnet i gangene til en vedborende bille i familien Platypodidae.

Kilder

Leschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families.
Invertebrate Systematics 19 (1): 17-73.
Hydropsychidae

Utseende

Hydropsychidae er middelsstore, oftest brunlige vårfluer. Antennene er trådformede, gjerne lengre enn kroppen. De mangler punktøyne (ocelli). Palpene har det ytterste leddet mye lengre enn de øvrige til sammen. Forvingene er avlange, ofte nærmest jevnbrede. Beina har to sporer på frambeina, fire på mellom- og bakbeina. Larvene bygger ikke hus. De kan skilles fra alle andre vårfluelarver bortsett fra Hydroptilidae (som vanligvis er mye mindre enn Hydropsychidae) på at ryggsiden er helt dekket med harde (sklerotiserte) plater.

Levevis

Hydropsychidae har larver i rennende eller i strandsonen av stillestående vann. Larvene bygger ikke hus, men spinner fangstnett som de fanger mat som flyter med strømmen i. Larven sitter i et skjul innerst i det traktformede fangstnettet, som er festet til en stein. Ulike slekter spinner nett med ulik maskevidde, nettene fanger ulike slags matpartikler, både alger, smådyr og dødt materiale. Denne familien har vært brukt som indikatorer på vannkvalitet, siden larvene er ganske følsomme for forurensninger.

Utbredelse

Hydropsychidae forekommer i alle verdensdeler.
Eriocrania salopiella

Utseende

En liten (vingespenn 9–12 mm), purpurfarget møll med bronseaktige flekker. Arten er nokså lett å kjenne på at forvingene er avrundede med ganske små, gylne flekker. Antennene er godt over halvparten så lange som forvingen. Hode og forkropp er kledt med grågule, oppstående hår. Forvingen, som er forholdsvis bred og avrundet, er purpurfarget med tallrike, små flekker av gylne skjell. Det er en stor, trekantet, gyllen flekk ved bakkanten litt utenfor midten, denne når nesten fram til midten av vingen. Vingefrynsene langs forvingen er gråbrune, bortsett fra ved den lyse flekken der de er gule, de på bakvingen gråaktige bortsett fra den innerste halvdelen av bakkanten der de er hvite. Bakvingen er brunaktig med noe purpurglans ytterst. Larven er hvitaktig med lysbrunt hode.

Levevis

Som de fleste purpurmøll er denne arten knyttet til bjørk (Betula spp.). Den foretrekker dunbjørk (Betula pubescens). Den finnes helst nær bjørker som vokser på litt fuktige steder. De voksne sommerfuglene flyr i solskinn fra slutten av april til midten av mai. Larven, som utvikler seg i mai–juni, gnager ut en flekkmine som begynner ved bladets midtnerve.

Utbredelse

Den er utbredt over nordlige, vestlige og østlige Europa. I Norge er funnet spredt nord til Sør-Trøndelag.
Cheirora

Utseende

En liten (ca. 5 millimeter), brungul oldenborre. Oversiden er spredt kledt med tykke, korte, gulaktige børster.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Arten er utbredt i Australia (Queensland).
Æresgjesten

Handling

Generalkonsulen vil at Klara James skal gifte seg med en greve, men vedkommende viser seg å skjule noe myndighetene ikke liker.
Atlas Network

Atlas Network, tidligere kjent som Atlas Economic Research Foundation, er en non-profit organisasjon basert i USA. Konsernet har som mål å fremme markedsliberal økonomisk politikk over hele verden. Det uttalte målet til Atlas Network er: «Å styrke den verdensomspennende frihetsbevegelsen ved å identifisere, trene og støtte personer med potensial til å finne og utvikle effektive uavhengige organisasjoner.» Atlas Network har tildelt bevilgninger på over 20 millioner dollar (ca. 175 millioner norske kroner).
Side Brok

Side Brok er en norsk rap-gruppe fra Hovdebygda i Ørsta. Navnet kommer fra et lokalt dialektuttrykk som betyr «saggebukse». Medlemmene i Side Brok er Sjef R, hans alter ego Thorstein Hyl III, og Skatebård.
De debuterte i 1999 som oppvarmingsband for en polsk stripper i et forsamlingshus i Ørsta. I februar 2004 ble de kåret Årets Urørt for låten «Ein likandes kar» av NRK P3 og Lydverket, og samme år ble de kåret til Årets nynorskbrukar av Nynorsk kultursentrum.
Stenochelyne

Utbredelse

Arten lever i delstaten Western Australia.
Kringkastingsrettigheter for VM i fotball 2010

FIFA har gjennom flere selskaper solgt rettigheter for kringkasting av VM i fotball 2010. Denne listen gir en oversikt over alle fjernsyns-, radio- og internettkanaler som har skaffet seg slike rettigheter.
Jesper Koch

Priser og legater

Jesper Koch fikk Carl Nielsen komponistlegat i 1988, og Léonie Sonning Musikstipendium i 1991. I 1992, han vant førsteplass på ROSTRUM i Paris i kategorien «Komponister under 30» for verket Ice-Breaking. Han fikk Statens Kunstfonds tre-års bevilgning i 1994.
Wienerpølse

Wienerpølse er ei pølse som opprinnelig utelukkende ble lagd av svinekjøtt. Den er lang og tynn og har en karakteristisk bøy, noe som gir seg naturlig som følge av naturtarmen som benyttes i produksjonen. Wienerpølser er lettrøkte og milde i smaken.
Pølsa ble oppfunnet av en slakter fra Frankfurt am Main i Tyskland, som senere flyttet til Wien i Østerrike. Wienerpølse ligner mye på såkalt wieners, men sistnevnte har også innslag av annet kjøtt. Med tiden har imidlertid disse to pølsene «smeltet sammen» i en felles betegnelse, siden også tradisjonell wienerpølse nå ofte har innslag av andre kjøttslag. Wienerpølsa har også blitt kalt frankfurter, etter stedet der den ble oppfunnet, men i dag blir frankfurter, som er kortere og tykkere enn tradisjonell wienerpølse, helst brukt som en stekepølse. Den er en mild variant av bratwurst.
Lange wienerpølser servert i et pølsebrød kalles hot dog, begrepet kommer fra USA og benyttes på vestlandet og ellers i verden.
Terje Wiik (musiker)

Albumdebut

Platekarrieren startet i 1975 med i viseduoen Wiik & Winje, der den andre halvparten var Jan Winje på vokal, gitar og blokkfløyte. Platen de laget var en samling egenkomponerte viser med norske og svenske tekster, fremført i behagelige akustiske arrangementer. Albumet var produsert av Johnny Sareussen. Etter et kort opphold i gruppen Remmer & Tøy var Terje Wiik med på å starte Veslefrikk høsten 1977.

Barneplate

Allerede våren 1978 var han ute av bandet, og han innledet et samarbeid med Arild Nyquist. Sammen med Nyquist laget Wiik først barneplaten Eventyrhagen, før de to artistene slo seg løs med sin særegne stil på albumene Epleslang og Tomme bord. Her gikk det finurlige hånd i hånd med det seriøse, det humoristiske og det lett burleske. Platene ble godt mottatt og oppnådde kulturstatus.

Solo, pause og ny start

Etter samarbeidet med Nyquist tok Terje Wiik ut i solotilværelsen med albumet Hjerteklapp. Her fremsto han som en moderne rocker, med egenkomponert materiale med norske tekster. I studio ble sangene fremført sammen med et knippe kjente artister fra bl.a. Veslefrikk og Lava. Etter Hjerteklapp kom Wiikend a Go Go i 1984 med musikere fra Dag Vag og produsent Stig Wig. Etter enda en plate med Arild Nyquist og nok en soloplate tok han en lengre pause vendte Wiik tilbake i 2003 med Sommersanger, som inneholdt både nye og gamle innspillinger.
Modalitet

Modalitet er innen medisinsk bildediagnostikk en type bildedannende enheter. Det kan være et hvilket som helst røntgenapparat eller annet medisinteknisk utstyr som kan fange og lagre medisinske digitale bilder, for eksempel magnetresonanstomografi (MR), computertomografi (CT), ultralyd og generelle røntgenundersøkelser.
Bilder som blir fanget opp av en modalitet følger normalt DICOM-standarden, og lagres da i et picture archiving and communication system (PACS). For å gjennomføre bildediagnostiske undersøkelser på en effektiv måte kan en modalitet normalt motta en arbeidsliste som inneholder undersøkelser for pasienter som skal utføres på den gitte modaliteten. Normalt vil det være et radiologisk informasjonssystem som tilbyr disse arbeidslistene som en tjeneste til modalitet. DICOM-standarden viser til denne tjenesten som modality worklist.
Mesterligaen i fotball for kvinner 2017/18

Mesterligaen i fotball for kvinner 2017/18 var den 17. gang UEFA arrangerte Mesterligaen i fotball for kvinner.
Lyon slo Wolfsburg 4–1 i finalen etter ekstraomganger. Norske Ada Hegerberg ble turneringens toppscorer med 15 mål, fulgt av danske Pernille Harder og islendingen Katrín Ásbjörnsdóttir. Hegerberg ble den første kvinnelige spilleren i mesterligahistorien til å score 15 mål på én sesong.
Turneringen hadde 61 deltagende lag fra 49 av UEFAs 55 medlemsland, som var rekord. Fra Norge stilte Lillestrøm, fordi de vant Toppserien 2016, men ble utslått av Manchester City i 8.-delsfinalen med 0–5. Fra Karmøy nådde Avaldsnes Idrettslag 16.-delsfinalen der de tapte 0–4 og 0–2 mot Barcelona.
Kjell O. Kran

Idrettsbakgrunn

Kran har vært aktiv håndballspiller i norsk og sveitsisk serie. Han har vunnet flere junior-NM-titler i tennis, og har spilt ungdomslandskamper i bandy. Han var i ti år formann i Golia Tennisklubb, og har vært oppmann for både tennis og bandy i Bestum IF. Under Vinter-OL 1994 var han medlem av en ressursgruppe.
Artumas Group

Artumas Group Inc. (OSE: AGI) er et uavhengig lete- og produksjonsselskap innen olje og gass-sektoren. Selskapet har sitt hovedkontor i Calgary i Canada og er notert på Oslo Børs. Selskapet opererer i Tanzania og Mosambik. Selskapet skiftet i 2010 navn til Wentworth Resources Ltd.
NM i roing 1994

NM i roing 1994 ble arrangert i Stavanger 25.-26. juni 1994. 
Kongepokalvinnere ble Stavanger Roklub (singlesculler med Kjetil Undset) og Christiania Roklub (singlesculler lettvekt med Cathrine Wilhelmsen).
LasseMajas detektivbyrå

LasseMajas detektivbyrå er en svensk barnbokserie skrevet av Martin Widmark og illustrert av Helena Willis. LasseMaja inkluderer også puslespill, videospill, og lignende. Serien retter seg hovedsakelig til barn i alderen 7-9 år.
Bokserien er også oversatt til engelsk og heter der The JerryMaya detective agency og er også utgitt som ebok..

Handling og oppbygging

Den første boken om Lasse-Majas detektivbyrå er Diamantmysteriet og sammenlagt har det hittil (per 2014) blitt utgitt tjuefire bøker i serien.
Serien handler om ei jente ved navn Maja og en gutt ved navn Lasse. De bor i denne lille byen Valleby. De har begge en brennende interesse for å løse mysterier og har derfor startet et detektivbyrå. De pleier ofte å hjelpe politimesteren med vanskelige tilfeller som finne ut hvem som stjal kostbare saker som lommebøker, klokker og mobiltelefoner under sirkusforestillingene i boken Sirkusmysteriet. Alle bøkene er lokalisert i Valleby og byens geografiske oppbygging framgår av det kart som er i begynnelsen av hver bok. Persongalleriet har en sentral rolle i bøkene og samme personer dukker opp på nytt flere ganger.
Bøkene retter seg mot yngre lesere og er oppbygd på samme vis. De har alle mellom åtte og ti kapitler hvor de to første benyttes for å presentere persongalleriet og eventuelle motiv for forbrytelsen. I det avsluttende kapittelet bruker Maja og Lasse å forklare hvordan forbrytelsen har skjedd og hvordan de klarte å komme fram til løsningen. Oppbygningen og stilen minner om en klassisk detektivroman med en gåte som må løses.
Benoist XIV

Design og utvikling

Flyet var en vanlig dobbeltdekker med like vingepar med små pongtonger ytterst på nedre vingepar. Motoren var montert på en pidestall bak cockpit og drev en to-bladet propell. Pilot og én passasjer satt side-ved-side i en åpen cockpit.

Operativ historie

Det første eksemplarer fikk navnet «Lark of Duluth» og utførte rundflyvninger over havnen i Duluth, Minnesota sommeren 1913, men dette ble ingen kommersiell suksess. Flyet havarerte en gang med Hugh Roberts, motorkonstruktøren som førte flyet før det skulle konkurrere i Great Lakes Reliability Tour
Senere på året overbeviste Percival Fansler, en medarbeider av konstruktøren Thomas Benoist til å bli med ham i å etablere en flyforbindelse  mellom Florida-byene i St. Petersburg og Tampa. De opprettet selskapet St. Petersburg–Tampa Airboat Line
De kjøpte «Lark of Duluth» og annen Benoist XIV for å sette igang driften. Den første ruteflyging mellom de to byene startet 1. januar 1914 med Tony Jannus som flyver og med tidligere St. Petersburg ordfører Abram C. Pheil som passasjer på den 35 km lange turen som tok 23-minutter. Vanlige billetter koste fem dollar
I løpet av de neste tre månedene av flyselskapets kort levetid fraktet «Lark of Duluth» og hennes søsterflly, «Florida» 1 205 passasjerer over Tampa Bay. I slutten av mars opphørte byens subsidier og det var ikke lenger lønnsomt å fortsette driften. «Lark of Duluth» tilbrakte resten av 1914 med rundflyvninger flere steder over hele USA, foruten i Duluth, Conneaut Lake, og San Diego hvor den ble skadet under en hard landing og lot seg ikke reparere.

Replika

En fullskala kopi av modellen XIV er bygget av Kermit Weeks på Fantasy of Flight og de fløy den på hundreårsdagen for Tony Jannus' første flyging 1. januar 2014.
Myrstengelfly

Utseende

Et middelsstort (vingespenn 31 – 35 mm), rødbrunt nattfly, vingene har lange hårfrynser langs ytterkanten. Forvingen har doble, fine, brune mellomlinjer. Nyremerket er oransje, lysbrunt eller hvitt, ofte forholdsvis utydelig, ringmerket er lite, lysbrunt, ofte knapt synlig. Bakvingen er lyst gråbrun. Amphipoea-artene er vanskelige å skille, denne kan ofte kjennes på de lite markerte nyre- og ringmerkene.

Levevis

Arten lever på myrer og sure grasheier. Larvene lever på røttene og i stråene til ulike gras, særlig blåtopp (Molinia caerulea). De voksne sommerfuglene flyr i august – september.

Utbredelse

Myrstengelflyet er utbredt i Mellom- og Nord-Europa. I Norge er den funnet nord til Møre og Romsdal.
Janthecla

Utseende

Middelsstore stjertvinger med to ulike lange stjerter på bakvingen (den bakerste lengst). Oversiden er skinnende blå eller blåfiolett med bredt svarte vingespisser, ofte også svart ytterkant. Undersiden er gråbrun med to smale, hvite, siksak-tverrstreker. Ved bakhjørnet er det et parti med grønnlige skjell, og en svart flekk.

Levevis

De fleste av artene lever i fuktige, tropiske lavlandsskoger (særlig regnskog), men én art holder til i tåkeskog i større høyde Forøvrig er biologien deres nesten ukjent.

Utbredelse

Slekten er utbredt i Sør- og Mellom-Amerika, fra Mexico til det sørlige Brasil.
Lucanus formosus

Kjennetegn

En nokså stor (opptil 55 millimeter) og kraftig, brun hjortebille. Hannen har kraftige, krumme kjever, disse har en innover- og oppoverrettet tann noe utenfor midten, og er kløvede i spissen. Dessuten er det noen mindre tenner langs nesten helelengden på innersiden. De knebøyde antennene har vanligvis en fire-leddet vifte. Store hanner har et påfallende bredt hode, omtrent en og en halv gang så bredt som pronotum. Hodet har opphøyde kjøler som følger sidekanten og krummer innover bakerst slik at de også danner bakkanten på sidene. Beina er mørke, lårene røde på oversiden. Hunnen er mindre enn hannen og mangler de forstørrede kjevene og kjølene og hornene på hodet.

Utbredelse

Arten er utbredt i Vietnam.
Volleyball under Sentralamerikanske og karibiske leker 1946

Volleyball under Sentralamerikanske og karibiske leker 1946. Volleyball var en av flere sporter i de femte sentralamerikanske og karibiske leker som ble arrangert i Barranquilla i Colombia i perioden 5. til 25. mars 1946. Det var fjerde gangen som volleyball var med i de sentralamerikanske og karibiske leker. Det var to turneringer, en for menn og en for kvinner. Cuba vant mennenes turnering og Den dominikanske republikk vant dameturneringen.
33rpm

33rpm er et musikkalbum med Bermuda Triangle, utgitt i 2006.
Argyroploce

Utseende

Middelsstore (vingespenn 12-18 millimeter), vanligvis kontrastrikt tegnede viklere.

Levevis

Artene i denne slekten har larver som utvikler seg på urter og dvergbusker, blant andre reinrose, vintergrønn, finnmarkspors og melbær. Disse artene påtreffes helst på heier, myrer og i fjellet. Flere av artene er ganske sjeldne og svært lite er kjent om biologien deres.

Utbredelse

Dette er en nordlig gruppe der de fleste av artene bare finnes i nordområdene. Én art finnes så langt sør som Spania og Portugal, de øvrige er mer eller mindre nordlige i Europa, Asia og Nord-Amerika. Alle de kjente artene forekommer i Europa.
Calydon

Utseende

Middelsstore, rødbrun eller svarte trebukker med litt flat kroppsform og en lys, X-formet tegning på dekkvingene. Antennene er kortere enn kroppen hos hunnene, lengre hos hannene. Pronotum er rundet, dekkvingene nesten jevnbrede.

Utbredelse

Slekten er utbredt i Chile og det sørlige Argentina.
Carmen (Davao del Norte)

Carmen (Bayan ng Carmen) er en kommune i Filippinene. Kommunen ligger på øya Mindanao og tilhører provinsen Davao del Norte. Folkemengden var på 74 679 innbyggere ved folketellingen i 2015.